Ērnšeldsvīka
Ērnšeldsvīka (zviedru: Örnsköldsvik) ir pilsēta Zviedrijā, Botnijas līča krastā. Pilsētas tiesības ieguvusi 1894. gadā, tajā ir ap 29 000 iedzīvotāji. Ērnšeldsvīka ir ostas pilsēta, kurā vēsturiski ir attīstījusies papīra ražošana un smagā rūpniecība. Pilsētā bāzēts hokeja klubs Modo Hockey, kas spēlē Zviedrijas hokeja līgā un divas reizes ir izcīnījis Zviedrijas čempiones titulu. Tāpat pilsētā dzimuši vairāki pasaulslaveni hokejisti.